ระเบียบกรมสอบสวนคดีพิเศษว่าด้วยการคุ้มครองพยานในคดีอาญาพ.ศ.๒๕๕๔[๑] โดยที่เป็นการสมควรปรับปรุงแก้ไขระเบียบกรมสอบสวนคดีพิเศษว่าด้วยการคุ้มครองพยานให้เหมาะสมและมีประสิทธิภาพยิ่งขึ้นอาศัยอำนาจตามความในมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕)พ.ศ. ๒๕๔๖ และมาตรา ๖ วรรคสอง แห่งพระราชบัญญัติคุ้มครองพยานในคดีอาญา พ.ศ. ๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๒ มาตรา ๓๔ และมาตรา ๓๖ของรัฐธรรมนูญแห่งราชอาณาจักรไทย บัญญัติให้กระทำได้ โดยอาศัยอำนาจตามบทบัญญัติแห่งกฎหมายอธิบดีกรมสอบสวนคดีพิเศษจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมสอบสวนคดีพิเศษว่าด้วยการคุ้มครองพยานในคดีอาญา พ.ศ. ๒๕๕๔ข้อ ๒ระเบียบนี้ให้ใช้บังคับตั้งแต่วันที่ประกาศเป็นต้นไปข้อ ๓ ให้ยกเลิก(๑) ระเบียบกรมสอบสวนคดีพิเศษ ว่าด้วยการคุ้มครองพยานในคดีพิเศษ พ.ศ.๒๕๔๗(๒) ระเบียบกรมสอบสวนคดีพิเศษ ว่าด้วยการคุ้มครองพยานในคดีอาญา พ.ศ.๒๕๕๑บรรดาระเบียบ และคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้อธิบดี หมายความว่าอธิบดีกรมสอบสวนคดีพิเศษหน่วยงานคุ้มครองพยาน หมายความว่าหน่วยงานในสังกัดกรมสอบสวนคดีพิเศษที่มีหน้าที่ในการให้ความคุ้มครองแก่พยานและให้หมายความรวมถึงหน่วยงานหรือองค์กรอื่น ๆที่กรมสอบสวนคดีพิเศษขอความร่วมมือหรือมอบหมายให้ดำเนินการคุ้มครองพยานด้วยผู้ร้องขอ หมายความว่าบุคคลที่ร้องขอให้มีการให้ความคุ้มครองแก่พยาน ได้แก่(๑) พนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีพิเศษพนักงานผู้มีอำนาจฟ้องคดีอาญา ศาล สำนักงานคุ้มครองพยาน หรือหน่วยงานคุ้มครองพยาน(๒) พยานหรือผู้ซึ่งได้รับมอบหมาย(๓) บุคคลอื่นใดซึ่งมีประโยชน์เกี่ยวข้อง(๔) หน่วยงานราชการหรือหน่วยงานของรัฐผู้รับการคุ้มครอง หมายความว่าบุคคลที่อยู่ในความคุ้มครองของหน่วยงานคุ้มครองพยาน ได้แก่(๑) พยาน(๒) สามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยาน ซึ่งมีผลต่อการที่พยานจะมาเป็นพยานอาจไม่ได้รับความปลอดภัยและพยานได้ร้องขอเจ้าหน้าที่คุ้มครองพยาน หมายความว่าเจ้าหน้าที่ซึ่งได้รับมอบหมายให้ทำหน้าที่คุ้มครองความปลอดภัยพยานข้อ ๕ให้อธิบดีกรมสอบสวนคดีพิเศษเป็นผู้รักษาการตามระเบียบนี้หมวด๑บททั่วไป ข้อ ๖ โดยที่กฎหมายว่าด้วยการคุ้มครองพยานในคดีอาญาเป็นกฎหมายที่ตราขึ้นเพื่อเพิ่มความคุ้มครองพยานให้สอดคล้องกับบทบัญญัติของรัฐธรรมนูญแห่งราชอาณาจักรไทยซึ่งบัญญัติรองรับสิทธิของบุคคลที่เป็นพยานในคดีอาญาให้ได้รับความคุ้มครองได้รับการปฏิบัติที่เหมาะสมและค่าตอบแทนที่จำเป็นและสมควรจากรัฐ ดังนั้นในการปฏิบัติหน้าที่เกี่ยวกับการให้ความคุ้มครองพยานพนักงานสอบสวนคดีพิเศษจะต้องกระทำด้วยความรอบคอบเคารพในสิทธิเสรีภาพของประชาชนเป็นประการสำคัญและพึงตระหนักว่าบุคคลที่เป็นพยานในคดีอาญาเป็นผู้มีบทบาทที่สำคัญยิ่งในการผดุงความยุติธรรมควรได้รับการยกย่องเชิดชูพยานในฐานะพลเมืองดี นอกจากนั้นยังต้องคำนึงถึงมาตรการอื่น ๆที่บัญญัติไว้ในกฎหมายว่าด้วยพยานหลักฐานประกอบการพิจารณาด้วย เช่นการสืบพยานก่อนฟ้องตามประมวลกฎหมายวิธีพิจารณาความอาญา มาตรา ๒๓๗ ทวิ เป็นต้น ทั้งนี้ เพื่อประสิทธิภาพและประสิทธิผลในการสืบสวนสอบสวนรวมถึงการดำเนินคดีในชั้นศาลข้อ ๗ในการร้องขอให้มีการคุ้มครองแก่พยานจะต้องได้รับความยินยอมจากผู้รับการคุ้มครองด้วยเว้นแต่บุคคลดังกล่าวมิอาจให้ความยินยอม ให้บุคคลดังต่อไปนี้เป็นผู้ให้ความยินยอม(๑) บิดาหรือมารดา กรณีผู้รับการคุ้มครองเป็นผู้เยาว์เว้นแต่ไม่มีบิดาหรือมารดา หรือบิดาหรือมารดาไม่อาจให้ความยินยอมได้จึงให้ผู้แทนโดยชอบธรรมเป็นผู้ให้ความยินยอม(๒) ผู้อนุบาล ในกรณีผู้รับการคุ้มครองเป็นผู้ไร้ความสามารถ(๓) ผู้พิทักษ์ ในกรณีผู้รับการคุ้มครองเป็นผู้เสมือนไร้ความสามารถข้อ ๘ในการสอบถามปากคำพยานในระหว่างการให้การคุ้มครองแก่พยานให้พนักงานสอบสวนคดีพิเศษจัดให้มีการบันทึกภาพและเสียงการสอบถามปากคำดังกล่าวซึ่งสามารถนำออกถ่ายทอดได้อย่างต่อเนื่องไว้เป็นพยานหลักฐานด้วย ทั้งนี้เว้นแต่มีเหตุจำเป็นที่ไม่สามารถดำเนินการได้ก็ให้บันทึกเหตุนั้นไว้ในสำนวนการสอบสวนหมวด๒คณะกรรมการคุ้มครองพยาน ข้อ ๙[๒] ให้มีคณะกรรมการคณะหนึ่ง เรียกว่า คณะกรรมการคุ้มครองพยาน ประกอบด้วย(๑)รองอธิบดีกรมสอบสวนคดีพิเศษที่กำกับดูแลกองปฏิบัติการพิเศษ เป็นประธานกรรมการ(๒)ผู้อำนวยการกองปฏิบัติการพิเศษ เป็นรองประธานกรรมการ(๓)ผู้เชี่ยวชาญเฉพาะด้านคดีพิเศษ (พนักงานสอบสวนคดีพิเศษเชี่ยวชาญ) ที่อธิบดีมอบหมายเป็นรองประธานกรรมการ(๔) ผู้อำนวยการกลุ่มค่าใช้จ่ายคดีพิเศษเป็นกรรมการ(๕)ผู้อำนวยการกองกฎหมาย เป็นกรรมการ(๖)ผู้อำนวยการส่วนคุ้มครองพยาน กองปฏิบัติการพิเศษ เป็นกรรมการและเลขานุการข้อ ๑๐ให้คณะกรรมการมีอำนาจหน้าที่ ดังต่อไปนี้(๑) พิจารณาอนุมัติการใช้มาตรการทั่วไปในการคุ้มครองพยาน(๒) กำหนดหรือให้ความเห็นชอบวิธีการให้ความคุ้มครอง(๓)กำหนดเงื่อนไขให้ผู้รับการคุ้มครองปฏิบัติระหว่างอยู่ในการคุ้มครอง ซึ่งหากมีการฝ่าฝืนเงื่อนไขอันเป็นเหตุให้การคุ้มครองพยานนั้นสิ้นสุดลง(๔)กำหนดหน่วยงานหรือบุคคลที่ทำหน้าที่คุ้มครองและสถานที่ในการคุ้มครองพยาน(๕) กำหนดอาวุธยุทโธปกรณ์ ยานพาหนะ อุปกรณ์และสิ่งอำนวยความสะดวกอื่น(๖) กำหนดวงเงิน งบประมาณ และค่าใช้จ่ายในการคุ้มครองพยาน(๗) กำหนดหลักเกณฑ์ในการเบิกจ่ายค่าใช้จ่ายในการคุ้มครองพยาน(๘)ตรวจสอบและติดตามการปฏิบัติงานคุ้มครองพยานและการเบิกจ่ายค่าใช้จ่ายในการคุ้มครองพยาน(๙) เรียกผู้ร้องขอ พยานบุคคลที่จะได้รับการคุ้มครองหรือบุคคลอื่นใดมาให้ถ้อยคำหรือให้ส่งเอกสารหรือหลักฐานใดมาเพื่อประกอบการพิจารณา(๑๐)แต่งตั้งคณะอนุกรรมการเพื่อพิจารณาหรือปฏิบัติงานอย่างใดอย่างหนึ่งตามที่คณะกรรมการกำหนด(๑๑) พิจารณาและออกคำสั่งให้การคุ้มครองพยานตามมาตรการทั่วไปสิ้นสุดลง(๑๒) พิจารณาและออกคำสั่งให้แก้ไขวิธีการหรือเงื่อนไขตามข้อ ๑๐ (๒) -(๖)(๑๓)พิจารณาและออกคำสั่งอนุมัติการคุ้มครองพยานต่อเนื่องหรือคำสั่งไม่อนุมัติ ตามข้อ๒๗ วรรคสอง(๑๔) พิจารณาและออกคำสั่งอนุมัติหรือคำสั่งไม่อนุมัติการคุ้มครองพยานที่มีอยู่ก่อนวันที่ใช้ระเบียบนี้ตามข้อ ๓๔ข้อ ๑๑การประชุมคณะกรรมการให้นำบทบัญญัติว่าด้วยคณะกรรมการที่มีอำนาจดำเนินการพิจารณาทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๑๒ในการอนุมัติให้ใช้มาตรการทั่วไปในการคุ้มครองพยานให้คณะกรรมการพิจารณาถึงความสำคัญและความจำเป็นของพยานในคดีที่ขอคุ้มครองและกำหนดวิธีการคุ้มครองที่เหมาะสมและมีประสิทธิภาพโดยคำนึงถึงความคุ้มค่าของงบประมาณราชการด้วยหมวด๓ศูนย์คุ้มครองพยาน ข้อ ๑๓[๓] ให้กองปฏิบัติการพิเศษเป็นศูนย์คุ้มครองพยานมีอำนาจและหน้าที่ ดังต่อไปนี้(๑)เป็นหน่วยงานทางธุรการของคณะกรรมการคุ้มครองพยาน(๒) รับและตรวจสอบคำร้องขอให้คุ้มครองพยาน(๓)พิจารณาและเสนอความเห็นต่อคณะกรรมการตามข้อ ๑๐ (๑) - (๖)(๔)จัดเก็บข้อมูลการคุ้มครองพยาน(๕)ประสานงานและติดตามการคุ้มครองพยาน(๖)รวบรวมและติดตามข้อมูลตามข้อ ๒๕ และข้อ ๓๔ นำเสนอคณะกรรมการเพื่อพิจารณา(๗)ตรวจสอบและทำความเห็นเกี่ยวกับค่าใช้จ่ายในการคุ้มครองพยานให้เหมาะสมและมีประสิทธิภาพ(๘)จัดทำรายงานผลการคุ้มครองพยานประจำปี ซึ่งมีสาระสำคัญเกี่ยวกับข้อเท็จจริง ปัญหา อุปสรรคผลสำเร็จของการดำเนินการ และสถิติเสนอต่อคณะกรรมการเพื่อให้เป็นข้อมูลในการประเมินผลการดำเนินการคุ้มครองพยานของกรมสอบสวนคดีพิเศษหมวด๔การร้องขอให้คุ้มครองพยาน ข้อ ๑๔ให้ผู้ร้องขอแจ้งเรื่องขอคุ้มครองพยานต่อศูนย์คุ้มครองพยานการร้องขอให้คุ้มครองพยานจะทำเป็นหนังสือหรือด้วยวาจาหรือโดยวิธีอื่นใดก็ได้ข้อ ๑๕ในกรณีที่หัวหน้าคณะทำงานสอบสวนคดีพิเศษเป็นผู้ขอให้คุ้มครองพยานให้เสนอเป็นบันทึกพร้อมความเห็นโดยให้มีรายละเอียดประกอบการพิจารณาของคณะกรรมการตามข้อ ๑๐ (๒) - (๖)ยื่นต่อศูนย์คุ้มครองพยานข้อ ๑๖ ในกรณีจำเป็นเร่งด่วนเพื่อการคุ้มครองพยานพนักงานสอบสวนคดีพิเศษอาจขออนุมัติด้วยวาจาต่ออธิบดีหรือผู้ซึ่งได้รับมอบหมายจากอธิบดีเพื่อขออนุมัติใช้มาตรการทั่วไปในการคุ้มครองพยานไปพลางก่อนเมื่อดำเนินการคุ้มครองพยานไปแล้ว ให้พนักงานสอบสวนคดีพิเศษทำรายงานเสนอต่อหัวหน้าคณะทำงานสอบสวนคดีพิเศษเพื่อแจ้งศูนย์คุ้มครองพยานตามข้อ ๑๕ ในทันทีที่สามารถดำเนินการได้ข้อ ๑๗ เมื่อศูนย์คุ้มครองพยานได้รับคำร้องหรือบันทึกขอคุ้มครองพยานตามข้อ๑๔ ข้อ ๑๕ หรือข้อ ๑๖ให้ศูนย์คุ้มครองพยานดำเนินการตรวจสอบพิจารณาและเสนอความเห็นต่อคณะกรรมการเพื่ออนุมัติการคุ้มครองพยานโดยด่วนข้อ ๑๘กรณีที่คณะกรรมการมีคำสั่งไม่อนุมัติให้ใช้มาตรการทั่วไปในการคุ้มครองพยานให้ศูนย์คุ้มครองพยานทำการแจ้งคำสั่งต่อผู้ร้องขอหรือหัวหน้าคณะทำงานสอบสวนคดีพิเศษเป็นหนังสือโดยให้ระบุเหตุผลของคณะกรรมการลงนามในหนังสือดังกล่าวและให้แจ้งสิทธิที่จะอุทธรณ์คำสั่งตามมาตรา ๒๐แห่งพระราชบัญญัติคุ้มครองพยานในคดีอาญา พ.ศ. ๒๕๔๖ ด้วยข้อ ๑๙ กรณีที่คณะกรรมการมีคำสั่งอนุมัติให้ใช้มาตรการทั่วไปในการคุ้มครองพยานให้ศูนย์คุ้มครองพยานรีบแจ้งให้ผู้ร้องขอหรือหัวหน้าคณะทำงานสอบสวนคดีพิเศษโดยเร็วการแจ้งคำสั่งอาจดำเนินการทางโทรสาร สื่ออิเล็กทรอนิกส์หรือสื่อเทคโนโลยีสารสนเทศประเภทอื่นได้ แต่ต้องกระทำโดยระมัดระวังให้เกิดความปลอดภัยแก่พยานหมวด๕วิธีการคุ้มครองพยานตามมาตรการทั่วไป ข้อ ๒๐วิธีการให้การคุ้มครองตามมาตรการทั่วไป ให้ปฏิบัติอย่างหนึ่งอย่างใดดังต่อไปนี้(๑) จัดเจ้าหน้าที่ให้การคุ้มครองพยาน ณ ที่พักอาศัยหรือสถานที่ที่พยานร้องขอ(๒) จัดให้อยู่ในสถานที่คุ้มครองพยานซึ่งหน่วยงานคุ้มครองพยานจัดไว้(๓) ปกปิดมิให้มีการเปิดเผยชื่อ ชื่อสกุล ที่อยู่ ภาพหรือข้อมูลอย่างอื่นที่สามารถระบุตัวได้(๔) ประสานงานกับหน่วยงานหรือองค์กรอื่น ๆเพื่อขอความร่วมมือหรือมอบหมายให้ดำเนินการคุ้มครองพยาน(๕) จัดให้มีการติดต่อสอบถามความเป็นอยู่หรือตรวจสถานที่พักอาศัยอย่างสม่ำเสมอรวมทั้งการอำนวยความสะดวกให้พยานได้รับการติดต่อจากญาติและบุคคลที่ต้องการ ทั้งนี้ภายใต้วิธีการที่เจ้าหน้าที่คุ้มครองพยานกำหนด(๖)จัดให้มีการตรวจสอบการปฏิบัติตามเงื่อนไขในการคุ้มครองตามความเหมาะสม(๗) วิธีการอื่นใดที่อธิบดีหรือผู้ซึ่งได้รับมอบหมายจากอธิบดีหรือคณะกรรมการเห็นว่าเหมาะสมแก่สถานะและสภาพของผู้รับการคุ้มครองข้อ ๒๑ เมื่อหัวหน้าคณะทำงานสอบสวนคดีพิเศษหรือหน่วยงานคุ้มครองพยานได้รับอนุมัติให้พยานอยู่ในมาตรการทั่วไปแล้วก่อนดำเนินการคุ้มครองให้จัดทำบันทึกข้อตกลงและให้พยานผู้ขอรับการคุ้มครองลงลายมือชื่อในบันทึกข้อตกลงนั้นบันทึกข้อตกลงให้ทำเป็นหนังสือและอย่างน้อยต้องมีรายละเอียดดังต่อไปนี้(๑) การยินยอมรับการคุ้มครองของพยาน(๒) วิธีการคุ้มครองพยาน(๓)รายละเอียดแนวทางให้พยานปฏิบัติโดยให้คำนึงถึงวิธีการคุ้มครองพยานพฤติการณ์ความปลอดภัย และความร้ายแรงของคดี(๔) สิทธิที่พยานพึงได้รับตามกฎหมาย(๕) เงื่อนไขที่กำหนดให้พยานถือปฏิบัติและผลของการที่พยานไม่ปฏิบัติตามบันทึกข้อตกลงอันเป็นเหตุให้การคุ้มครองพยานสิ้นสุดลง(๖) วัน เดือน ปี ที่บันทึกข้อตกลงข้อ ๒๒ในกรณีที่พยานถูกดำเนินคดีหรือถูกฟ้องทั้งทางแพ่งและทางอาญาอันเนื่องมาจากการเป็นพยาน ให้จัดหาทนายความหรือให้ความช่วยเหลือทางกฎหมายตามสมควรเว้นแต่มีเหตุอันควรเชื่อได้ว่าพยานผู้นั้นได้กระทำการโดยมิชอบทำให้เกิดความเสียหายแก่คดีข้อ ๒๓ระหว่างที่พยานได้รับการคุ้มครอง หากมีเหตุอันควรเชื่อว่าจะมีการยุ่งเหยิงกับพยานหลักฐานไม่ว่าทางตรงหรือทางอ้อมให้เจ้าหน้าที่คุ้มครองพยานรายงานเหตุให้หัวหน้าคณะทำงานสอบสวนคดีพิเศษทราบเพื่อหาแนวทางแก้ไขหากมีการกระทำความผิดอาญาต่อบุคคลใดเพราะเหตุที่บุคคลนั้น สามี ภริยาผู้บุพการีหรือผู้สืบสันดานของบุคคลนั้น ซึ่งจะมาหรือได้มาเป็นพยานให้หัวหน้าคณะทำงานสอบสวนคดีพิเศษแจ้งพนักงานสอบสวนท้องที่ที่มีเขตอำนาจเหนือคดีนั้นหรือพนักงานอัยการ หรืออัยการทหาร เพื่อขอเพิ่มโทษแก่ผู้กระทำความผิดอาญาดังกล่าวตามมาตรา ๒๓ แห่งพระราชบัญญัติคุ้มครองพยานในคดีอาญา พ.ศ. ๒๕๔๖การดำเนินการข้างต้น เมื่อดำเนินการแล้วให้รายงานต่อศูนย์คุ้มครองพยานได้ทราบด้วยข้อ ๒๔กรณีพยานที่ได้รับการคุ้มครองหลบหนีไปในระหว่างการคุ้มครองให้เจ้าหน้าที่คุ้มครองพยานสืบสวนหาสาเหตุแห่งการหลบหนีรวมทั้งสภาพความเป็นอยู่ของพยานและรายงานให้หัวหน้าคณะทำงานสอบสวนคดีพิเศษทราบเมื่อหัวหน้าคณะทำงานสอบสวนคดีพิเศษได้รับรายงานตามวรรคหนึ่งแล้วให้รายงานศูนย์คุ้มครองพยานเพื่อนำเสนอคณะกรรมการพิจารณาสั่งการโดยด่วนและให้นำรายงานดังกล่าวรวมไว้ในสำนวนการสอบสวนด้วยข้อ ๒๕ให้หัวหน้าคณะทำงานสอบสวนคดีพิเศษรายงานการคุ้มครองต่อศูนย์คุ้มครองพยานตามแบบที่กำหนดแนบท้ายระเบียบนี้ทุกวันที่ ๑๕ ของเดือนการคุ้มครองพยานตามข้อ ๒๐ (๑)ให้เจ้าหน้าที่คุ้มครองพยานจัดทำรายงานการปฏิบัติหน้าที่ประจำวันตามแบบแนบท้ายระเบียบนี้โดยต้องส่งรายงานดังกล่าวให้หัวหน้าคณะทำงานสอบสวนคดีพิเศษทุกวันที่ ๑๐ ของเดือนเพื่อประกอบการรายงานตามวรรคหนึ่งด้วยหมวด๖การสิ้นสุดการให้ความคุ้มครอง ข้อ ๒๖การคุ้มครองพยานอาจสิ้นสุดลงเมื่อมีเหตุอย่างหนึ่งอย่างใด ดังต่อไปนี้(๑) ผู้รับการคุ้มครองตาย(๒) ผู้รับการคุ้มครองร้องขอเป็นลายลักษณ์อักษรให้ยุติการคุ้มครอง(๓) ผู้รับการคุ้มครองฝ่าฝืนหรือไม่ปฏิบัติตามเงื่อนไขตามคำสั่งที่คณะกรรมการหรืออธิบดีกำหนดโดยไม่มีเหตุอันสมควร(๔) ผู้ให้ความยินยอมแทนผู้รับการคุ้มครองเพิกถอนการให้ความยินยอม(๕) พฤติการณ์หรือสถานภาพของผู้รับการคุ้มครองเปลี่ยนแปลงไปและไม่มีความจำเป็นต้องให้ความคุ้มครอง หรือมิอาจให้ความคุ้มครองได้อีกต่อไป เช่นผู้กล่าวหา ผู้ต้องหา หรือจำเลยในคดีอาญา ซึ่งพยานต้องไปให้ถ้อยคำถึงแก่ความตายหรือมีการสืบพยานผู้รับความคุ้มครองในชั้นศาลเสร็จสิ้นแล้ว เป็นต้น(๖) พยานไม่ยอมให้ถ้อยคำ หรือไม่ยอมให้การเป็นพยานโดยไม่มีเหตุอันควร(๗) ศาลมีคำพิพากษาถึงที่สุดให้ลงโทษพยานในความผิดฐานแจ้งข้อความอันเป็นเท็จความผิดฐานเบิกความอันเป็นเท็จในการพิจารณาคดีต่อศาลหรือความผิดฐานทำพยานหลักฐานอันเป็นเท็จในคดีที่ผู้นั้นเป็นพยาน(๘) เมื่อพนักงานสอบสวนคดีพิเศษได้รับแจ้งจากผู้ร้องขอว่าประสงค์จะให้การคุ้มครองพยานสิ้นสุดลง โดยได้รับความยินยอมจากพยานเว้นแต่พยานไม่สามารถให้ความยินยอมได้ข้อ ๒๗เมื่อปรากฏเหตุอย่างหนึ่งอย่างใดตามข้อ ๒๖ให้หัวหน้าคณะทำงานสอบสวนคดีพิเศษหรือหัวหน้าหน่วยงานคุ้มครองพยานทำหนังสือรายงานพร้อมความเห็นเสนอต่อศูนย์คุ้มครองพยานโดยด่วนและให้ศูนย์คุ้มครองพยานนำเสนอต่อคณะกรรมการเพื่อขอให้มีคำสั่งให้การคุ้มครองพยานตามมาตรการทั่วไปสิ้นสุดลงเฉพาะกรณีปรากฏเหตุตามข้อ ๒๖ (๓) หรือ (๖)หากพยานได้มีการแก้ไขปรับปรุงยอมปฏิบัติตามเงื่อนไขหรือยอมให้ถ้อยคำหรือให้การหรือมีเหตุผลที่จำเป็นประการอื่นหัวหน้าคณะทำงานสอบสวนคดีพิเศษหรือหัวหน้าหน่วยงานคุ้มครองพยานอาจทำความเห็นเสนอต่อคณะกรรมการเพื่อขอให้ใช้มาตรการทั่วไปคุ้มครองพยานต่อไปได้ให้คณะกรรมการมีอำนาจพิจารณาและมีคำสั่งอนุมัติตามข้อ ๑๐ (๑) - (๖) หรือข้อ ๑๐(๑๑) ตามความเหมาะสมข้อ ๒๘หนังสือสั่งให้การคุ้มครองสิ้นสุดลงตามข้อ ๒๖ อย่างน้อยต้องมีรายละเอียดดังต่อไปนี้(๑) ชื่อ ชื่อสกุล ของผู้ร้องและผู้รับการคุ้มครอง(๒) วัน เดือน ปี ที่มีคำสั่ง และวัน เดือน ปี ที่คำสั่งมีผลบังคับ(๓) เหตุผลที่มีคำสั่ง(๔) เงื่อนไขการปฏิบัติตามคำสั่ง(๕) สิทธิและเงื่อนไขการอุทธรณ์คำสั่งข้อ ๒๙เมื่อคณะกรรมการหรืออธิบดี แล้วแต่กรณี สั่งให้การคุ้มครองพยานสิ้นสุดลงให้ศูนย์คุ้มครองพยานมีหนังสือแจ้งให้ผู้ร้องขอ ผู้รับการคุ้มครองหัวหน้าคณะทำงานสอบสวนคดีพิเศษและหน่วยงานคุ้มครองพยานทราบ เพื่อยกเลิกการให้การคุ้มครองทันทีการแจ้งคำสั่งดังกล่าวตามวรรคหนึ่งให้นำความในข้อ ๑๙ วรรคสองมาใช้บังคับโดยอนุโลมหมวด๗การรายงานขอใช้มาตรการพิเศษ ข้อ ๓๐การเสนอขอใช้มาตรการพิเศษในการคุ้มครองพยานให้หัวหน้าคณะทำงานสอบสวนคดีพิเศษหรือผู้ร้องขอยื่นเรื่องต่อศูนย์คุ้มครองพยานเพื่อพิจารณานำ เสนอคณะกรรมการให้คณะกรรมการเสนอความเห็นต่ออธิบดีเพื่อประกอบการนำเสนอต่อสำนักงานคุ้มครองพยานกระทรวงยุติธรรมเพื่อนำเสนอรัฐมนตรีว่าการกระทรวงยุติธรรมตามกฎกระทรวงกำหนดหลักเกณฑ์วิธีการและเงื่อนไขในการยื่นและการพิจารณาคำร้องขอใช้มาตรการพิเศษในการคุ้มครองพยาน พ.ศ. ๒๕๔๘ ต่อไปหมวด๘ค่าตอบแทนและค่าใช้จ่ายในการคุ้มครองพยาน ข้อ ๓๑บรรดาค่าตอบแทนและค่าใช้จ่ายที่เกี่ยวข้องกับการให้ความคุ้มครองแก่ผู้รับการคุ้มครองให้เป็นไปตามระเบียบที่กระทรวงยุติธรรมกำหนดโดยได้รับความเห็นชอบจากกระทรวงการคลังการเบิกจ่ายค่าตอบแทนและค่าใช้จ่ายตามวรรคหนึ่งรวมทั้งการขอเบิกเงินทดรองราชการดังกล่าวให้เจ้าหน้าที่คุ้มครองพยานหรือหัวหน้าคณะทำงานสอบสวนคดีพิเศษหรือหัวหน้าหน่วยงานคุ้มครองพยาน ทำเป็นหนังสือเสนอผ่านศูนย์คุ้มครองพยานเพื่อพิจารณาความเหมาะสมก่อนเบิกจ่ายทุกครั้งข้อ ๓๒หากปรากฏในภายหลังว่าพยานไม่มา ไม่ให้ถ้อยคำหรือไม่เบิกความเป็นพยานโดยไม่มีเหตุสมควรหรือมีคำพิพากษาถึงที่สุดให้ลงโทษพยานในความผิดฐานแจ้งข้อความอันเป็นเท็จความผิดฐานเบิกความอันเป็นเท็จในการพิจารณาคดีต่อศาล หรือความผิดฐานทำพยานหลักฐานอันเป็นเท็จในคดีที่บุคคลนั้นเป็นพยาน ให้ศูนย์คุ้มครองพยานประสานงานกับสำนักงานคุ้มครองพยานกระทรวงยุติธรรมเพื่อเรียกให้บุคคลนั้นคืนหรือชดใช้ค่าตอบแทนตามมาตรา ๑๕ หรือมาตรา ๑๗หรือคืนหรือชดใช้ค่าใช้จ่ายในการคุ้มครองพยาน และบุคคลอื่นตามมาตรา ๑๘แห่งพระราชบัญญัติคุ้มครองพยานในคดีอาญา พ.ศ. ๒๕๔๖ แล้วแต่กรณีข้อ ๓๓ให้ศูนย์คุ้มครองพยานมีหน้าที่ในการจัดทำคำของบประมาณเกี่ยวกับค่าตอบแทนค่าใช้จ่าย และพิจารณาจัดหาวัสดุอุปกรณ์ ยานพาหนะ เครื่องมือเทคโนโลยีที่ทันสมัยมาใช้ในการคุ้มครองพยาน การฝึกอบรม พัฒนาและปรับปรุงยุทธวิธีในการให้การคุ้มครองพยานและการจัดทำคำของบประมาณเพื่อการดำเนินการดังกล่าวด้วยบทเฉพาะกาล ข้อ ๓๔ให้หัวหน้าคณะทำงานสอบสวนคดีพิเศษ หรือหน่วยงานคุ้มครองพยานหรือพนักงานสอบสวนคดีพิเศษผู้รับผิดชอบการคุ้มครองพยานที่มีอยู่ก่อนวันที่ระเบียบนี้ใช้บังคับแล้วแต่กรณี รายงานข้อมูลเกี่ยวกับการคุ้มครองพยานให้ศูนย์คุ้มครองพยานทราบภายใน๓๐ วัน นับแต่วันที่ระเบียบนี้ใช้บังคับศูนย์คุ้มครองพยานมีหน้าที่นำข้อมูลตามวรรคหนึ่งเสนอต่อคณะกรรมการเพื่อพิจารณาความเหมาะสมและความจำเป็นของการคุ้มครองพยานให้คณะกรรมการมีอำนาจพิจารณาเพื่ออนุมัติให้ใช้มาตรการทั่วไปในการคุ้มครองพยานต่อไปหรือมีคำสั่งให้การคุ้มครองพยานสิ้นสุดลงเป็นรายกรณีประกาศ ณ วันที่ ๓ กุมภาพันธ์ พ.ศ. ๒๕๕๔ธาริต เพ็งดิษฐ์อธิบดีกรมสอบสวนคดีพิเศษ ระเบียบกรมสอบสวนคดีพิเศษว่าด้วยการคุ้มครองพยานในคดีอาญา (ฉบับที่ ๒) พ.ศ. ๒๕๖๑[๔]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/จัดทำ๔กุมภาพันธ์ ๒๕๖๒ปริญสินีย์/ตรวจ๑๔กุมภาพันธ์ ๒๕๖๑[๑]ราชกิจจานุเบกษา เล่ม ๑๒๘/ตอนพิเศษ ๓๑ ง/หน้า ๑/๑๗ มีนาคม ๒๕๕๔[๒]ข้อ ๙แก้ไขเพิ่มเติมโดยระเบียบกรมสอบสวนคดีพิเศษ ว่าด้วยการคุ้มครองพยานในคดีอาญา(ฉบับที่ ๒) พ.ศ. ๒๕๖๑[๓]ข้อ ๑๓แก้ไขเพิ่มเติมโดยระเบียบกรมสอบสวนคดีพิเศษ ว่าด้วยการคุ้มครองพยานในคดีอาญา(ฉบับที่ ๒) พ.ศ. ๒๕๖๑[๔]ราชกิจจานุเบกษา เล่ม ๑๓๕/ตอนพิเศษ ๑๘๗ ง/หน้า ๑/๖ สิงหาคม ๒๕๖๑